ՀԻՄՆԱՎՈՐՈՒՄ

«ԱԲՈՎՅԱՆ ՔԱՂԱՔԻ ԱՐԶՆՈՒ ԽՃՈՒՂՈՒ 44/1 ՀԱՍՑԵՈՒՄ ԳՏՆՎՈՂ ՀՈՂԱՄԱՍՆ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

 Աբովյան համայնքի ավագանու քննարկմանը ներկայացվող նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, Հայաստանի Հանրապետության կառավարության 2010 թվականի հունվարի 14-ի N 16-Ն որոշմամբ հաստատված կարգի 2-րդ կետի պահանջներին համապատասխան։
 Աբովյան համայնքի Աբովյան քաղաքի Արզնու խճուղու 44/1 հասցեում առկա է  Հայաստանի Հանրապետության սեփականությունը հանդիսացող, 07-002-0131-0028  կադաստրային ծածկագրով 0.19979 հեկտար  բնակավայրերի նշանակության հասարակական կառուցապատման հողամաս, որը չի օգտագործվում։

 Օտարվող հողամասը գտնվում է տարածագնահատման գոտիականության 11-րդ գոտում և հողամասի կադաստրային արժեքը մեկ քառակուսի մետրի համար կազմում է 4441.8 ՀՀ դրամ։ Առաջարկվում է Աբովյան համայնքի Աբովյան քաղաքի Արզնու խճուղու 44/1 հասցեում գտնվող, Հայաստանի Հանրապետության սեփականությունը հանդիսացող, 07-002-0131-0028  կադաստրային ծածկագրով 0.19979 հեկտար  բնակավայրերի նշանակության հասարակական կառուցապատման հողամասն, աճուրդային կարգով, կադաստրային արժեքի հնգապատիկի չափով մեկնարկային գնով՝ 26 622 817 (քսանվեց միլիոն վեց հարյուր քսաներկու հազար ութ հարյուր տասնյոթ) դրամով օտարել, որը հնարավորություն կնձեռնի հողամասն ըստ նպատակի օգտագործվելու և տարածքի բարեկարգվելուն։
 «Աբովյան քաղաքի Արզնու խճուղու 44/1 հասցեում գտնվող հողամասն օտարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ